Marzu

Marzu hè u terzu mese di l'annata è di u calendariu gregorianu. 

 Citazioni 
Pruverbii
U mesi di marzu hè mintuvatu suventi in i pruverbii è in i sprissioni. Par asempiu:
 Ch'eddu durghi tantu u mal'vicinu, quant'edda dura a nevi marzulina. Si dici dinò: Chè lu mal' vicinu ùn durghi chè quant'è a nevi marzulina.
 Marzu siccu par u bugnu e par u beccu.
 Marzu piuviosu, bugnu varmicosu è beccu muccicosu.
 U fretu di marzu ghjentri in u corru di u boiu.
 U soli marzulinu, di i donni fà strascinu.
 Neve marzulìna, strughje da a sera à a matina.
 Marzu tinghje, Aprile dipinghje.
 À u sole marzulinu, ùn dà capu nè spinu.
 Marzu di sette barrette, una a caccia è l’altra a mette.
 Di marzu, ch'ùn ne hà, si ne và scalzu.
 Marzu asciuttu, aprile bagnatu, beatu in terra chì hà suminatu.
 Di sera marzulina, appudda ti com'è i ghjaddini.
Puisia
Hè citatu dinò aostu in a puisia I mesi di Paulu Zarzelli:
Dicembri, Ghjinnaghju è Farraghju
Di nevi sò suminati
Marzu, Aprile è Maghju
Di fiori sò parfumati
Ghjunghju, Lugliu è Aostu
Di soli sò bagnati
Sittembri, Uttrovi è Nuvembri
D'uva sò vindimiati.

 Referenze 
 Saravelli-Retali, 1976, A vita in Corsica cù i pruverbii è i detti - La vie en Corse à travers proverbes et dictons, Nizza: Don Bosco
 Stefanelli, Marcedda, Tempu è staghjoni, U Taravu 176, ghjinnaghju 2009

 03